На гарачае абмеркаванне было прапанавана 14 валанцёрскіх праектаў. Сярод іх былі і амаль цалкам гатовыя да рэалізацыі, і тыя, што пакуль існуюць выключна як ідэя. Экспертная рада адабрала 6 найбольш цікавых, якім кампанія “Будзьма беларусамі!” і “СІМПА” акажуць усю магчымую дапамогу: ад кансультацый па дапрацоўцы да рэалізацыі. Дарэчы, меркаванне экспертаў з Мінска не разышлося з меркаваннем саміх маладзечанцаў: гэтыя ж праекты набралі найбольшую колькасць народных галасоў падчас самога “Кірмашу праектаў”.